runetrust/blame-folketinget-dk huggingface dataset:
Sophie Løhde (V), 2023-12-07:
Her diskuterer vi jo så spørgsmålet omkring adgang til at kunne stemme til kommunal- og regionsrådsvalg, hvor man vel at mærke skal have boet i Danmark i 4 år, og det synes vi sådan set er en fuldstændig fin balance, så bl.a. også tyskere, der bor i Danmark og arbejder for danske virksomheder, kan få mulighed for også at tage del i lokaldemokratiet i deres kommune.
René Christensen (DF), 2014-06-11:
Dengang var det en anden farve minister, der sad på posten, men vi kunne dog stille et spørgsmål dengang i 2010, og jeg spurgte ministeren, om ministeren var indforstået med, at hvis vi fandt bedre redskaber end randzonen i fremtiden – altså redskaber, der efter dokumentation ville kunne bruges til at udfase randzonerne – så kunne man diskutere, om randzonerne så skulle udfases.
Peter Hummelgaard (S), 2025-05-28:
Derfor står jeg altså fuldstændig på mål for, at de tiltag, som regeringen er kommet med, er vigtige og rigtige skridt: Det gælder initiativet om ansigtsgenkendelse, der blev iværksat for at bekæmpe svenske lejemordere i København sidste sommer; det gælder genetisk slægtsforskning, der blev iværksat på baggrund af et borgerforslag, og som har til hensigt at finde gerningspersoner til sager af meget alvorlig karakter om f.eks. terror, uopklarede drabs- og voldtægtsforbrydelser; og det gælder tryghedspakken, der handler om at bevare og styrke trygheden i alle dele af vores samfund og f.eks. forebygge overfald på S-togsstationer.
Line Barfod (EL), 2010-05-11:
Flere gange senere har man så fået forbedret både ferieloven og ferie i overenskomsterne, og det er noget, der har meget stor betydning, især i dag, hvor vi har fået et arbejdsmarked, der er så hårdt, at rigtig mange mennesker simpelt hen ikke kan holde til at være på arbejdsmarkedet hele livet.
Margrethe Vestager (RV), 2002-11-07:
Vi synes dog alligevel, det er vigtigt, at vi under udvalgsbehandlingen får afklaret nogle af de ting, som stadig væk hænger fra høringen, sådan at vi er sikre på, at den meget brede opbakning, der er nu, også gør, at når forslaget realiseres, bliver det til en reel forbedring for de borgere, der omfattes her.
Jann Sjursen (KRF), 2002-01-31:
Hvor regeringen udviser enorm handlekraft, også med de lovforslag, der her er fremsat om at bekæmpe terror i Danmark, så må man sige, at den står i skærende kontrast til mangelen på handlekraft i forhold til at øge bistanden og være med til at skabe mere lighed i denne verden, så vi ikke skaber mere grobund for gale mennesker, der igangsætter konflikter og krige.
Ole Sohn (SF), 2012-03-21:
Jamen det er lidt svært at få en uenighed op at stå mellem spørgeren og svareren, for jeg er fuldstændig enig i, at jo færre administrative byrder små og mellemstore virksomheder bøvler med, jo mere kan de koncentrere sig om produktion og vækst og dermed generere øget værdi i samfundet.
Torsten Schack Pedersen (V), 2023-03-16:
Det bedste tal, jeg i hvert fald kan referere til, er, hvor mange mink der bliver skudt i den vilde natur, og det tal er altså faldet ganske betragteligt, fordi der både er lavet meget mere overvågning på de nu desværre tidligere farme for at beskytte sig mod ulovlig indtrængen, men jo også fordi reglerne til indhegning er blevet skærpet, således at skulle der slippe et dyr ud af et bur, jamen så er der altså flere forhindringer, inden adgangen til den fri natur rammes.
Morten Bødskov (S), 2005-03-03:
Det er derfor, at det her forslag er utrolig vigtigt, og Socialdemokratiet støtter, som det også fremgik af førstebehandlingen i sidste samling, de ændringer, der er lagt op til, således at det bliver muligt at få skærpet indsatsen over for berigelse mod offentlige midler.
Lotte Rod (RV), 2013-02-19:
Hvor det jo tidligere var sådan, at efterafgrøderne lå til sidst i perioden, og man så efterfølgende kunne give en dispensation, går vi nu ind og siger, at de kommer til at ligge i starten af perioden, sådan at man jo har mulighed for at gøre en af de andre fem ting efterfølgende og at det derfor ikke behøver at være en byrde for landmanden.
Eva Flyvholm (EL), 2019-03-19:
Altså, virkeligheden lige nu er jo faktisk, at mange af de danske virksomheder, som er allerbedst på CSR, som gør det allerbedst i forhold til ansvarlig virksomhedsførelse, kalder på, at vi laver en bedre lovgivning, fordi de gerne vil have fair konkurrenceforhold, kan man sige, sådan at de har mulighed for at have ordentlige forhold for arbejderne og ikke bliver udkonkurreret af alle dem, som faktisk ikke har det, alle dem, som faktisk udsætter arbejderne for nogle rigtig, rigtig dårlige forhold.
Morten Messerschmidt (DF), 2023-02-21:
Man er sådan ængstelig over for at skulle have noget så farligt som differentieret moms for i det mindste at sikre, at det her ikke går ud over de svageste indtægtsgrupper, folk på overførselsindkomster osv., for oh ve, oh skræk, at der skulle være tekniske problemer forbundet med det.
Lene Espersen (KF), 2006-04-21:
For de borgere, der måtte følge med debatten i dag og måtte spørge, hvor meget det betyder, at man nu kan klare tingene digitalt frem for at skulle møde op på f.eks. et tinglysningskontor, vil jeg sige, at de skønnede mindreudgifter er vurderet til for statens vedkommende at være 70 mio. kr.
Torben Hansen (S), 2003-05-12:
er: Betyder det så implicit, at Venstres miljøordfører, hr. Eyvind Vesselbo, mener, at det, der står i Wilhjelmudvalgets rapport, som beslutningsforslagets første side stort set er en afskrift af, er høj cigarføring og grebet ud af den blå luft?
Jann Sjursen (KRF), 2000-02-25:
Jeg vil godt indledningsvis takke udenrigsministeren for besvarelsen, som jeg synes på mange måder var afbalanceret, også i en situation, hvor vi ikke ved, hvad det bliver til, hverken med de amerikanske forhandlinger med russerne eller med NMD-systemet som sådant, og også fordi jeg syntes, udenrigsministeren lagde meget vægt på at understrege, at det grønlandske hjemmestyre skal holdes orienteret og også inddrages i denne sag, selvfølgelig i særdeleshed når det drejer sig om de konsekvenser, et eventuelt NMD-system måtte få for Grønland.
Christian Langballe (DF), 2013-05-24:
Vi stiller nogle krav, i hvert fald indtil den 15. juni, hvor vi har sagt, at det er afgørende, at man skal kunne det danske sprog på 9.-klassesniveau, dvs. forholdsvis flydende, og at man skal vide noget om dansk kultur og historie, dvs. de faktorer, der har været med til at forme det danske samfund.
Per Kaalund (S), 2001-04-24:
I det første indlæg blev det sagt, at man kvæler små partier som følge af, at store partier får relativt mere tilskud i valgkampstøtte osv., og mit spørgsmål går i al sin enkelhed på: Hvilke små eller mindre partier er det, der er blevet kvalt gennem de sidste 15-20 år som følge af støtte til større partier?
Lars Løkke Rasmussen (V), 2010-01-20:
Og når vi gør det til august, hænger det sammen med to ting, for det første, at det er nu her i februar, at vi laver det konvergensprogram, der viser, hvad det egentlig er for udfordringer, vi har, for at få konsolideret, og for det andet, fordi vi ønsker at følge den her krise tæt og ikke ønsker at slå noget spirende opsving ned.
Jeppe Jakobsen (DF), 2018-11-09:
Men Enhedslistens ordfører sagde selv i sit svar til fru May-Britt Kattrup, at der var nogle styringsredskaber, bl.a. dem, der var aftalt i økonomiaftalen, og det er jo et af de styringsredskaber, der er aftalt i økonomiaftalen.
Keld Albrechtsen (EL), 1999-05-19:
Nu vil jeg blot sige til fru Lene Espersen, at hvis hun havde hørt de korte bemærkninger, jeg var kommet med for et øjeblik siden, så ville hun vide, at på en lang række punkter mener jeg faktisk, at det her direktiv indebærer en forringelse, f.eks. dette, at man laver denne simple hasteprocedure, hvor en lang række godkendelser bare bliver ekspederet på samlebånd og med nogle tidsfrister for undersøgelserne, der gør, at man ikke kan nå at lave en ordentlig undersøgelse, inden Kommissionen skal give godkendelsen.
Katrine Daugaard (LA), 2025-02-19:
Det er et spørgsmål om, at man har mulighed for at klage, og det er jo det, man her fjerner med et pennestrøg i stedet for at kigge på de tusindvis af djøf'ere, som man har ansat til at lave pseudoarbejde i staten, og som man fra Socialdemokratiets side har stået i spidsen for at ansætte.
Eyvind Vesselbo (V), 2003-05-15:
tidligere, at vi vil kigge på miljøet, vi vil kigge på forbrugerne, og vi vil kigge på økonomien. Hvis det her ikke stemmer overens, sådan at det er optimalt for miljøet og forbrugerne, ja, så er det ikke noget, vi går ind for, for de ting skal hænge sammen.
Mads Rørvig (V), 2011-05-03:
Nu harcelerer hr. Klaus Hækkerup imod det her lovforslag, der jo sænker energiafgifterne, men kan hr. Klaus Hækkerup ikke bekræfte, at i S og SF's skatteudspil »Fair Forandring«, som er S og SF's skattepolitik efter et valg, hverken mere eller mindre, er niveauet i forslaget vedrørende energiafgifter tre gange så højt, som det vi i dag behandler?
Eva Kjer Hansen (V), 2009-11-27:
Jeg vil sige, at i forhold til fru Pia Olsen Dyhrs tidligere indlæg vil det være sådan, at gebyret skal svare nøje til, hvad omkostningerne er på området, altså gebyret må ikke være højere, end de eksakte omkostninger er, og det vil vi naturligvis leve op til.
Jesper Petersen (SF), 2012-11-20:
Vi er rigtig nok optaget af at tiltrække udenlandsk kapital til Danmark med den aktivitet og de arbejdspladser, det sætter gang i, men det skal jo ikke ske, ved at vi har nogle skatteregler, der gør, at man kan bruge Danmark til at undgå at betale skat i det land, man kommer fra, eller ved, at vi har nogle skatteregler, der gør, at man ikke betaler sin rimelige andel til fællesskabet og efterlever de regler, vi har, og hensigterne med de regler, vi har.
Troels Lund Poulsen (V), 2012-10-24:
Spørgsmålet lyder som følger: Vil ministeren redegøre for sin holdning til en undersøgelse af sagen om det såkaldte videoklip fra »Operation Green Desert«, og herunder oplyse, hvorfor ministeren ønsker sagen undersøgt i den kommende undersøgelseskommission om Irak?
Kristian Thulesen Dahl (DF), 1998-06-04:
Jeg har intet imod, at de omsætter indtjeningen i arbejdspladser, så vi kan få ansat nogle af dem, som måske ellers ville gå arbejdsløse, og som hr. Frank Aaen ellers bliver nødt til at bekymre sig så meget om, i det private erhvervsliv.
Magnus Heunicke (S), 2021-04-16:
Selvfølgelig skal der også noget finansiering til, og selvfølgelig vil det også være sådan, at det løft, der så kommer – og det er jo det gode ved det – kan bindes op på de svangreomsorgsanbefalinger, som Sundhedsstyrelsen står for at komme med, og den organiseringsanbefaling, de også står for at komme med.
Karina Adsbøl (UFG), 2022-03-15:
Men jeg kunne godt tænke mig at høre, om den socialdemokratiske ordfører ikke anerkender, at der er udfordringer; at der er forældre, der oplever at blive uretfærdigt behandlet; at der er forældre, der oplever, at det kan gavne, hvis man siger usandheder, hvis man laver forældrefremmedgørelse; at der er de udfordringer, og at det bestemt ikke har gjort det bedre, at der har været så lang en sagsbehandlingstid, også i forhold til når der opstår konflikter.
Morten Marinus (DF), 2013-12-13:
Den nuværende metode til fordeling af mandater har ganske simpelt, som vi også har drøftet i dag, den der matematiske slagside, en slagside, der betyder, at store partier og valgforbund får en mandatmæssig fordel ved valg, og vi har også oplevet, at partier, der får under 50 pct., faktisk kan få flertal af mandater i regioner og kommuner.
Anders Fogh Rasmussen (V), 2003-06-03:
Nå, men hr. Holger K. Nielsen har jo tidligere været inde på, at nu skulle man også sådan pille lidt - pille lidt - ved det danske forbehold om deltagelse i EU's forsvarspolitik, og vi spidser derfor ører for at høre, hvad det så er, der er den alternative tænkning fra SF's side.
Pernille Vermund (NB), 2023-01-31:
Ja, for dilemmaet her er jo, at hvis man ikke kan gå i gang, før man har fået en godkendelse, altså hvis ikke man kan ansøge og så gå i gang umiddelbart derefter, så risikerer vi at skulle vente lige så længe, som vi har kunnet se vi har skullet, når vi har talt om vådområder og andet.
Sophie Løhde (V), 2009-01-22:
Som ordfører for Venstre er jeg rigtig glad for, at det er lykkedes at få en bred aftale i stand, der ikke blot sikrer, at IB fortsat kan udbydes uden deltagerbetaling på de offentlige institutioner, men som også skaber mulighed for efter konkret ansøgning at godkende IB på alle typer af institutioner, der er godkendt til at udbyde en eller flere gymnasiale uddannelser.
Kristian Thulesen Dahl (DF), 2002-03-12:
Det andet, jeg vil sige til fru Jelved, er, at den model, der nu lægges ind, og hvor det har været vigtigt for os, at den kom ind i den her aftale, er, at der er større incitament til at gøre noget ude på den enkelte afdeling, ude på det enkelte sygehus.
Morten Messerschmidt (DF), 2021-10-27:
Hvad mener ministeren om de forslag om nytteaktivering af flygtninge og familiesammenførte, som drøftes i flere af landets kommuner – eksempelvis i Randers Kommune, hvor arbejdsløsheden for denne gruppe senest er opgjort til 63 pct. – og hvad agter ministeren at gøre for at støtte op om sådanne forslag om nytteaktivering eller arbejdspligt?
Ole Birk Olesen (LA), 2012-05-25:
En af årsagerne til, at det skete, var jo, at den daværende VK-regering ansatte næsten 50.000 flere i den offentlige sektor – 50.000 mennesker, som ellers kunne have været ude på det private arbejdsmarked og forhindret, at lønningerne steg så meget der, som de gjorde i perioden, hvis altså disse 50.000 havde været der.
Mette Bock (LA), 2014-06-04:
Derfor er der, ikke en balance, men jo i hvert fald nogle nuancer, som jeg mener skal med i den her diskussion. Så vi hilser diskussionen velkommen, men vi synes, det er nødvendigt at se i øjnene, at det er nødvendigt at prioritere, og derfor vil vores anbefaling være, at man i langt højere grad prioriterer en massiv forskningsindsats, så den måde, vi prioriterer og handler på, er baseret på forskningsbaseret viden.
Marianne Stentebjerg (RV), 2001-04-20:
Vi mener rent faktisk, at det er en funktion, den fri ungdomsuddannelse grundlæggende har været i stand til at varetage, og den har været med til at øge antallet af unge, der har fået en ungdomsuddannelse. Men som enhver forælder ved, kan selv hjertebørn i ny og næ trænge til en hjælpende hånd med at komme videre på den rette vej, og vi i Det Radikale Venstre er enige om, at enkelte justeringer nu kan sikre, at den fri ungdomsuddannelse bliver et endnu bedre tilbud til de unge.
Peter Skaarup (DF), 2021-04-29:
Men så lad mig bare lige gentage: Hvis vi nu er enige om, at det er en opgave for kommunerne at sikre, at man ikke udbetaler offentlige ydelser til personer, der har et meget stort privatforbrug og derfor jo altså har nok til dagen og vejen, så er vi vel også enige om, at det må slutte med, at halvdelen af bandemedlemmerne får offentlige ydelser, og at vi dermed får gjort noget ved det, sådan at borgerne ikke længere skal se på, at de betaler en høj skat ind til, at nogle bandemedlemmer, der ikke gider det danske samfund, får høje ydelser.
Søren Espersen (DF), 2019-12-17:
Jeg vil i fortsættelse af det, hr. Morten Messerschmidt sagde, altså det her med fra SF's side at tilskynde til selvstændighed, gerne spørge, om ikke SF's ordfører kan bekræfte, at i det øjeblik, den danske flåde sejler hjem, så er det den amerikanske flåde, der rykker ind.
Mette Abildgaard (KF), 2025-12-02:
Jeg er godt klar over, at tingene er mere komplicerede, når man sidder på den anden side, men man kunne dog komme langt ved eksempelvis at lande en fælles tekst i forhold til det her beslutningsforslag, anerkende problemstillingen og skitsere en vej frem mod at få det løst.
Jesper Petersen (S), 2022-03-22:
Punktet her om studiemiljøer, job, bolig osv. er jo især en fordring og en forpligtelse, synes vi, det er rimeligt at give til kommuner og andre der, hvor man så får mulighed for at oprette nye uddannelser, så de også tager på sig at bidrage til et godt studiemiljø og muligheder for de unge der, hvor de er.
Anne-Marie Meldgaard (S), 2002-02-27:
Jeg vil gerne spørge ministeren: Hvis det nu viser sig, at den planlægning ude på arbejdsmarkedet, som ministeren her svarede på, det kan være 3 måneder, det kan være 5 måneder eller sådan noget, hvor typisk en kvinde vil have brug for at være på deltid, bliver til ugunst for kvinder på arbejdsmarkedet, er ministeren så indstillet på at se på forslaget på ny og så sørge for den ligestilling, der skal være i forhold til beskæftigelsen?
Jens Peter Vernersen (S), 2006-03-29:
Hvis nu ministeren påtog sig den overordnede ledelse af sit ministerium og sin styrelse og sørgede for, at der var en arbejdstilrettelæggelse, så det ikke sker, lod være med at fyre medarbejdere, lod være med at skære ned, så kunne det være, at ministeren kunne få en ledelse, der ikke forudsatte: Hver gang man har en sag, hver gang man har en sag – man kan høre, hvordan det lyder.
Bendt Bendtsen (KF), 2003-11-20:
Jeg vil gerne sige til hr. Lars Kramer Mikkelsen, at det jo er sådan, at vi har set den her glidning, som også hr. Niels Helveg Petersen var inde på, hvor vi har noteret os, at der er sket en glidning ud over anskaffelsesudgifterne på grundprisen og håndværkerudgifterne, og det er derfor, vi taler om et maksimumbeløb. Så erindrer jeg også at have svaret hr. Morten Homann her for nylig i Boligudvalget, at der faktisk var nogle, der byggede lejligheder til over 20.000 kr. pr. m2.
Mette Frederiksen (S), 2023-12-12:
Men hvis alle skulle have haft del i det her lønløft, ville der have været mindre til den enkelte, og så ville vi ikke få løst de udfordringer, vi står over for, med at sørge for, at der er medarbejdere nok i ældresektoren, at der er flere, der har lyst til at arbejde i psykiatrien, nok sygeplejersker til at tage sig af os, også når man er syg om natten, fængselsbetjente i kriminalforsorgen, og at der er pædagoger og socialpædagoger nok omkring børn og folk med særlige behov.
Jacob Buksti (S), 2002-05-14:
Så vil jeg gerne høre, om statsministeren har den holdning, at det, når Det Konservative Folkepartis politiske ordfører her i lørdags i Børsen og i TV 2 Nyhederne slår til lyd for, at man kan indregne såkaldte dynamiske effekter, altså at der er en del af skattelettelserne, man ikke behøver at finansiere, så er noget, som står for den pågældende ordførers egen regning og ikke dækker regeringens politik.
Lene Espersen (KF), 2003-05-05:
Lad mig allerede nu slå fast, at jeg har stor sympati for de tanker, der ligger bag beslutningsforslaget, og jeg er enig i, at beretningen giver anledning til at overveje, om de eksisterende regler for dørmandsvirksomhed er tilstrækkelige og tidssvarende.
Søren Egge Rasmussen (EL), 2020-05-05:
Ville det være rimeligt, at vi også havde noget lovgivning, som gjorde, at alle kommuner skulle sige ja til havneudvidelser, hvis der var noget erhverv, der gerne så, at der skulle komme en havneudvidelse, ellers skulle man lokalt kunne vælge noget andet, hvis man ville prioritere noget turisme eller bosætning?
Elisabeth Geday (RV), 2006-11-24:
I det her tilfælde kunne hr. Bent Bøgsted garanteret have valgt at udvide kredsen af forhandlingspartier, så han ikke sad alene over for en stærk beskæftigelsesminister, men kunne have fået opbakning fra S, SF, Det Radikale Venstre og Enhedslisten for at opnå en bedre lempelse af varighedsbegrænsningerne, altså hjælpe flere mennesker end det lille marginale tal på 400, som man her har hjulpet.
Sophie Løhde (V), 2010-12-02:
Der vil jeg bare høre, om det også er en del af demokratiopfattelsen set med ordførerens øjne, at man overlader det at foretage et skøn til en offentlig myndighed frem for at lade borgerne være dem, der berigtiger, hvorvidt en liste også er den liste, der skal repræsentere de mennesker, der står på, og det parti, som de så tegner.
Jan Petersen (S), 2001-09-06:
Og det undrer mig, at han som én, der er i kontakt med patienter - jeg er for så vidt også i kontakt med mennesker, der bruger netop sygehusvæsenet i Århus Amt - ikke kan mærke, at det faktisk lykkes både læger, sygeplejersker og andre medarbejdere at gøre mennesker raske, få dem udskrevet, få dem behandlet, når det er akut.
Zenia Stampe (RV), 2025-01-09:
I perioder synes de måske også, det kan være fornuftigt, hvis der er en eller anden helt skærpet aktuel situation, men vi ved jo godt, når det kommer til stykket, og jeg tror endda også, Søren Pind har været ude at sige det ærligt, efter han var trådt af som justitsminister, at politiet ikke ønsker det her, fordi politiet godt ved, at det her ikke er en effektiv måde at beskytte vores land på, hverken mod illegal indvandring, bandekonflikter eller terrorisme.
Orla Hav (S), 2018-04-26:
Når det gælder det økonomiske, vil vi gerne have noget mere sikker grund under fødderne end en bemærkning om, at omkostnings- og finansieringsbehovet for kvalitetssikringssystemet og stu-overbygningen tages op forud for finanslovsforhandlingerne for 2019 og frem, og derfor kan vi ikke stemme for, men vi medvirker altså gerne til en beretning i udvalget.
Brian Mikkelsen (KF), 2004-03-10:
Derfor har jeg også noteret mig, at Christian Nissen og programdirektør Lars Vesterløkke har givet den pågældende dagplejemor en undskyldning, og at DR nu overvejer at udbetale en godtgørelse til dagplejemoren fra Mors for den behandling, som hun har været udsat for.
Karina Lorentzen Dehnhardt (SF), 2011-04-05:
Det synes jeg er et kæmpestort og konkret problem, som vi hurtigst muligt må i gang med at løse, for ellers kan vi kun være sikre på én ting, og det er, at Hizb ut-Tahrir vokser i størrelse, og det er i hvert fald ikke noget, vi i SF vil bakke op om.
Birthe Rønn Hornbech (V), 2005-05-03:
Men det helt fundamentale er jo, at de uddannelser er skabt på universiteterne selv, fordi man mener, at der har været en efterspørgsel, og fordi man mener, at de er relevante i en moderne tid, hvor der kommer mange udlændinge i Danmark, og hvor globaliseringen rykker nærmere og nærmere – ja, den er her vel allerede.
Lars Aagaard (M), 2025-04-03:
Nej, vi kan ikke sige ja til beslutningsforslag, som indeholder en økonomisk konsekvens, som ikke er dækket, og jeg har i min tale også sagt, at der er elementer, bl.a. det her omkring modregningsreglerne på det kommunale område, som vi er ved at bore ud og se, om vi kan fjerne det.
Brian Mikkelsen (KF), 2015-12-04:
Det, at vi giver familierne mulighed for at købe nogle lidt bedre biler, som betyder, at man kan komme på arbejdet og man kan have sin familie derhjemme, står jo ikke i modsætning til, at vi skal investere i den kollektive transport, at vi også skal stille skrappe miljøkrav, at vi jo f.eks. mener, at man burde have gjort noget mere for elbilerne i forhold til den aftale, som vi behandlede for et par timer siden her i salen.
Liv Holm Andersen (RV), 2014-06-02:
Det er ikke en enkel opgave, det er faktisk tværtimod ofte en tung opgave og et trægt arbejde – noget, som man også kan se netop nu i Ukraine med tilbageholdelsen af vores observatører osv., og især i det lys at Rusland, som det jo også bevidner, og lande inden for Ruslands umiddelbare interessesfære ikke på samme måde som andre lande, i hvert fald i OSCE, er opsat på at gå forrest og fremme menneskeret, demokrati osv.
Karina Adsbøl (DD), 2023-01-25:
Så jeg tror også, at der er en del bekymring på det her område, og derfor håber jeg, at socialministeren virkelig vil sætte sig i spidsen for det her – sætte sig i spidsen for, at vi får kvalitetssikret sagsbehandlingen, sætte sig i spidsen for, at de indsatser, man leverer, også har kvalitet, altså i det, der kommer ud på den anden side.
Hans Kristian Skibby (DF), 2006-01-19:
Jeg synes, at man omvendt måske skulle prøve at gribe lidt i egen barm og i stedet selv komme med nogle initiativer, sin egen plan, sine egne ting, som kunne beskrive, hvordan vi ellers skulle have fået nogle bare nogenlunde forbedrede vilkår i Irak, set i forhold til, hvordan der var under Saddams styre.